[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 16.10.2008

KOM(2008) 607 endelig

2006/0144 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om fødevareenzymer og om ændring af Rådets direktiv 83/417/EØF, Rådets forordning (EF) nr. 1493/1999, direktiv 2000/13/EF, Rådets direktiv 2001/112/EF og forordning (EF) nr. 258/97

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0144 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om fødevareenzymer og om ændring af Rådets direktiv 83/417/EØF, Rådets forordning (EF) nr. 1493/1999, direktiv 2000/13/EF, Rådets direktiv 2001/112/EF og forordning (EF) nr. 258/97

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Baggrund

Forslag sendt til Europa-Parlamentet og Rådet (dokument KOM(2006) 0425 endelig - 2006/0144 (COD)): | 28. juli 2006 |

Udtalelse afgivet af Det Europæiske Økonomiske og Sociale Udvalg: | 25. april 2007 |

Udtalelse afgivet under Europa-Parlamentets førstebehandling: | 10. juli 2007 |

Ændret forslag fremsendt: Politisk enighed i Rådet: | 24. oktober 2007 17. december 2007 |

Fælles holdning vedtaget: | 10. marts 2008 |

Udtalelse afgivet under Europa-Parlamentets andenbehandling: | 8. juli 2008 |

3. formålet med forslaget

Kommissionen annoncerede i hvidbogen om fødevaresikkerhed, at den ville fremsætte forslag om ændring af rammedirektiv 89/107/EØF om fødevaretilsætningsstoffer med henblik på at fastsætte særlige bestemmelser om fødevareenzymer. En indgående vurdering af situationen har ført til, at der er blevet udarbejdet et forslag specifikt om fødevareenzymer.

Anvendelsesområdet for direktiv 89/107/EØF omfatter for øjeblikket kun enzymer, der anvendes som fødevaretilsætningsstoffer. For de øvrige enzymer gælder det, at der ikke findes nogen bestemmelser overhovedet, eller at de er omfattet af bestemmelser om tekniske hjælpestoffer under medlemsstaternes lovgivning, som er forskelligartet. Med hensyn til sikkerhed foretages der hverken sikkerhedsevaluering eller godkendelse af fødevareenzymer på EU-plan, bortset fra dem, der betragtes som fødevaretilsætningsstoffer. Forslaget tager sigte på at opstille harmoniserede regler for fødevareenzymer på fællesskabsplan for at fremme god forretningsskik og sikre, at det indre marked fungerer effektivt, samt sikre beskyttelse af menneskers sundhed og forbrugernes interesser.

4. Kommissionens udtalelse om Europa-Parlamentets ændringsforslag

I forbindelse med andenbehandlingen vedtog Europa-Parlamentet en konsolideret tekst, som indeholder en række ændringer i forhold til den fælles holdning. Teksten er resultatet af drøftelser mellem Rådet, Europa-Parlamentet og Kommissionen. Ændringsforslagene er hovedsagelig af teknisk art og ligger på linje med det oprindelige forslags centrale principper. De vigtigste ændringsforslag omfatter en præcisering af samspillet mellem forslaget til forordning om enzymer og forordning (EF) nr. 1829/2003 om genetisk modificerede fødevarer og foderstoffer. To andre ændringsforslag styrker forsigtighedsprincippet og indebærer en yderligere præcisering af princippet om, at forbrugerne ikke må vildledes.

Kommissionen kan acceptere alle de ændringsforslag, Europa-Parlamentet har vedtaget. Resultatet af Europa-Parlamentets andenbehandling er meget tilfredsstillende.

5. Konklusion

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.